《斗修行 本名斗百花犯正宫》
金朝·马钰

同流宜斗修行，斗把刚强摧挫。斗降心忘，酒色财气人我。

斗不还乡，时时斗悟清贫，逍遥。放慵闲过。斗要成功果。

斗没纤尘，斗进长生真火。斗炼七返九还，灿烂丹颗。

斗起慈悲、常常似斗无争，斗早得携云朵。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。